Hæstiréttur sýknar stjúpföður um kynferðisbrot Hæstiréttur hefur í nýlegum dómi sýknað mann á Akranesi um kynferðislega misnotkun gegn stjúpdóttur sinni . Þá er ríkissjóði gert að greiða allan sakarkosnað af málinu . Hæstiréttur vísar frá dómi Héraðsdóms Vesturlands sem dæmdi manninn í 12 mánaða fangelsi , þar af níu mánuði skilorðsbundna og til greiðslu 600 þúsunda króna í miskabætur til þolandans , auk greiðslu málskostnaðar . Hæstiréttur byggir dóm sinn á að sönnunabyrðin sé ekki nægjanleg á hendur manninum , tímasetningar ekki nógu nákvæmar og samræmi ekki nægjanlegt í framburði vitna í málinu . Fimm dómarar kváðu upp dóminn í Hæstarétti . Einn þeirra Ingibjörg Benediktsdóttir skilaði sératkvæði þar sem hún vildi staðfesta dóm héraðsdóms og að auki lengja dæmda fangelsisvist um þrjá mánuði . Atvikin sem um ræðir eiga að hafa gerst fyrir 5 - 6 árum þegar stúlkan var 10 - 11 ára . Í samtali við Skessuhorn segist stúlkan enn vera að vinna úr þessu málum og sækir viðtöl til Stígamóta . Hún segist upplifa dóm Hæstiréttar eins og aðkast , líkt og hún hafi orðið fyrir af hendi stjúpföður síns á sínum tíma .